“บ่อน้ำมันทาริม” ส่งก๊าซธรรมชาติ 3 แสนล้านลบ.ม. หนุนประหยัดถ่านหิน-ลดปล่อยคาร์บอน
“บ่อน้ำมันทาริม” จัดส่งก๊าซธรรมชาติ 3 แสนล้านลบ.ม. ไปยังภูมิภาคตอนกลางและตะวันออกของประเทศ หนุนประหยัดถ่านหินมาตรฐาน 400 ล้านตัน ลดการปล่อยคาร์บอน 426 ล้านตัน
“บ่อน้ำมันทาริม” จัดส่งก๊าซธรรมชาติ 3 แสนล้านลบ.ม. ไปยังภูมิภาคตอนกลางและตะวันออกของประเทศ หนุนประหยัดถ่านหิน-ลดปล่อยคาร์บอน
15 มี.ค. 2565

สำนักข่าวซินหัว รายงานว่า บ่อน้ำมันทาริม (Tarim Oilfield) สังกัดปิโตรไชน่า (PetroChina) ผู้ผลิตน้ำมันและก๊าซรายใหญ่ที่สุดของจีน เปิดเผยการจัดส่งก๊าซธรรมชาติกว่า 3 แสนล้านลูกบาศก์เมตร ไปยังภูมิภาคตอนกลางและตะวันออกของประเทศ ผ่านท่อส่งก๊าซสายตะวันตก-ตะวันออก
โดยสถิติดังกล่าวคิดเป็น 1.5 เท่าของการผลิตก๊าซธรรมชาติทั้งหมดของจีนในปี 2564 โดยบ่อน้ำมันแห่งนี้จัดส่งก๊าซธรรมชาติผ่านท่อส่งก๊าซฯ มากกว่า 2.49 หมื่นล้านลูกบาศก์เมตร หากนับเฉพาะปีก่อน ซึ่งช่วยตอบสนองความต้องการพลังงานที่เพิ่มสูงในฤดูทำความร้อนช่วงหน้าหนาว
ทั้งนี้ บ่อน้ำมันทาริมตั้งอยู่บริเวณแอ่งทาริม ซึ่งเป็นแหล่งกำเนิดน้ำมันแห่งสำคัญในเขตปกครองตนเองซินเจียงอุยกูร์ทางตะวันตกเฉียงเหนือของจีน
ทั้งนี้ บริษัทฯประมาณการว่าก๊าซธรรมชาติจากบ่อน้ำมันดังกล่าวช่วยประหยัดถ่านหินมาตรฐาน 400 ล้านตัน ลดการปล่อยคาร์บอน 426 ล้านตัน สร้างประโยชน์แก่ผู้อยู่อาศัยท้องถิ่นใน 15 ภูมิภาคระดับมณฑลราว 400 ล้านคน และมีส่วนปรับปรุงประสิทธิภาพโครงสร้างพลังงานของจีนด้วย
ที่มา : ซินหัว